Olafur Eliasson

Olafur Eliasson (fødd 1967 i København, Danmark) er ein islandsk-dansk biletkunstnar. Frå 1989 til 1995 studerte han ved Det Kongelige Danske Kunstakademi. Arbeidet hans er representert i mange private og offentlege samlingar, inkludert i Guggenheim Museum i New York og Los Angeles Museum of Contemporary Art. Han har laga relieffvegger ved toaletta i Operahuset i Oslo.Lars Elton: VG-dom over operakunsten Artikkel i VG onsdag 9. april 2008, side 40-41 Han har også teikna den karakteristiske fasaden til konsert- og operahuset Harpa i Reykjavík som opna i 2011.

Med utstillinga si The Weather Project i Tate Modern i London i 2003 markerte han nordisk kunst på Dei britiske øyane. Same året representerte han Danmark på Veneziabiennalen. Eliasson bur og arbeider i den tyske hovudstaden Berlin. I 2008 fekk installasjonen «New York City Waterfalls» brei omtale, mellom anna i tidsskriftet Newsweek.Artikkel i tidsskriftet Newsweek om Urban Waterfalls Installasjonen bestod av fire fossar i New York City og varte frå 26 juni til 13. oktober 2008

Eliasson har teikna den nye Cirkelbroen i København over Christianshavns kanal. I Noreg er Eliasson representert med kunstverket Viewing Machine ved skulpturparken til Kistefos-Museet.

 Prisar og utmerkingar 

 2004 – Nykredits ArkitekturprisNykredits Arkitekturpris 
 2004 – Eckersbergmedaljen
 2005 – Prins Eugen-medaljenSamtliga mottagare av Prins Eugen-medaljen Det svenske kongehuset.
 2010 – Riddarkrossen av Dannebrogordenen
 2013 – Thorvaldsenmedaljen

Kjelder

Denne artikkelen bygger på «Olafur Eliasson» frå ,  den 3. mai 2025.  

Bakgrunnsstoff

Kategori:Folk frå København
Kategori:Mottakarar av Thorvaldsenmedaljen
Kategori:Danske kunstnarar
Kategori:Islandske kunstnarar
Kategori:Kunstnarar frå 1900-talet
Kategori:Kunstnarar frå 2000-talet